
UZNESENIE VLÁDY SLOVENSKEJ REPUBLIKY

č. 275
z 26. apríla 2010
k návrhu na uzavretie Zmluvy medzi Slovenskou republikou a Poľskou republikou, ktorou sa mení a dopĺňa Zmluva medzi Slovenskou republikou a Poľskou republikou o spolupráci v boji proti trestnej činnosti a spolupráci na prihraničných územiach podpísaná 23. marca 2004 vo Varšave
	Číslo materiálu:
	16829/2010

	Predkladateľ:
	podpredseda vlády a minister vnútra


Vláda
A. súhlasí

A.1. s uzavretím Zmluvy medzi Slovenskou republikou a Poľskou republikou, ktorou sa mení a dopĺňa Zmluva medzi Slovenskou republikou a Poľskou republikou o spolupráci v boji proti trestnej činnosti a spolupráci na prihraničných územiach podpísaná 23. marca 2004 vo Varšave (ďalej len „zmluva”),

A.2. s tým, že jej zmluva nebude po podpise znovu predložená;

B. odporúča

prezidentovi SR
B.1. splnomocniť podpredsedu vlády a ministra vnútra a ako alternáta ministra zahraničných vecí, štátneho tajomníka Ministerstva vnútra SR alebo veľvyslanca Slovenskej republiky vo Varšave na podpis zmluvy s výhradou ratifikácie, 

B.2. ratifikovať podpísanú zmluvu po vyslovení súhlasu Národnej rady SR;
C. poveruje

predsedu vlády

C.1. predložiť zmluvu po jej podpise Národnej rade SR na vyslovenie súhlasu, 

podpredsedu vlády a ministra vnútra
C.2. odôvodniť návrh na vyslovenie súhlasu so zmluvou v Národnej rade SR;
D. ukladá

podpredsedovi vlády a ministrovi vnútra

D.1. požiadať ministra zahraničných vecí vykonať opatrenia spojené s nadobudnutím platnosti zmluvy,

D.2. požiadať ministra zahraničných vecí zabezpečiť uverejnenie zmluvy v Zbierke zákonov SR.

Vykonajú:
predseda vlády
podpredseda vlády a minister vnútra
minister zahraničných vecí 

Na vedomie:
prezident SR
predseda Národnej rady SR

